GiliGold/VAD_KnessetCorpus huggingface dataset:
היבה יזבק: זה חלק מן התפקיד שלנו להנגיש את היחידות הציבוריות האלה לכלל הציבור.
היבה יזבק: אנחנו דורשים תשובות: א) למה לא להעביר את התקציבים האלה באופן ישיר ליחידות עצמן?
היבה יזבק: ב) איפה ה-80 מיליון שקל?
היבה יזבק: זו גם שאלה לגיטימית של מנהלי היחידות ושל הרשויות המקומיות.
היבה יזבק: אני רוצה לציין שרוב היחידות ממומנות על ידי הרשויות המקומיות.
היבה יזבק: יש בעיה חמורה, ויש זעקה שאני רוצה להעביר מן המנהלים בחברה הערבית, שבחברה הערבית הרשויות המקומיות קורסות כלכלית, הן רק עכשיו סיימו את השביתה שלהן, והן גם צריכות לממן את השירותים של היחידות האלה, שממילא היו צריכות להיות ממומנות על ידי תקציב שמיועד לכך, והתקציב הזה פשוט מאוד לא מועבר.
היבה יזבק: שמעתי ממנהלי היחידות על מלחמות שהם מנהלים מול הקופות כדי לקבל תעריף נוסף ותקציב נוסף לשירותים ולטיפולים שהם מספקים לילדים האלה.
היבה יזבק: השאלה היא גם לקופות: איפה התקציב ולמה אין תעריף אחיד?
היבה יזבק: אנחנו חייבים לקבל תשובה ישירה, וזה דבר שאנחנו חייבים גם לפעול לשנות, שהתקציב יהיה מועבר ליחידות באופן ישיר.
חיים כץ: יגאל להב, אתה תדבר, אחריך אופיר סופר ואז הארגונים.
יגאל להב: אעשה את זה הכי זריז.
יגאל להב: השלטון המקומי הוציא מכתב החתום על ידי 70 או 80 ראשי רשויות לכל קופות החולים.
יגאל להב: קבענו מחיר אחיד.
חיים כץ: תעביר אותו גם לוועדה.
יגאל להב: יש לי אותו פה, אתן אותו לוועדה.
יגאל להב: הוא חתום על ידי כולם.
יגאל להב: הודענו שם מה התעריף האחיד ואנחנו נצמדים למחירים ואפילו ירדנו מהם.
יגאל להב: גם הודענו לקופות החולים, הזמנו אותן לשיח איתנו בשלטון המקומי, קופה אחרי קופה אחרי קופה.
יגאל להב: בא משרד הבריאות ואמר: אל תיפגשו איתם.
יגאל להב: לקופות החולים.
יגאל להב: אל תגיד לי לא.
יגאל להב: אראה לך אפילו שהודעתם להם.
יגאל להב: הם הודיעו להם לא להיפגש איתנו.
יגאל להב: זה תהליך שנמשך כבר ארבעה חודשים.
חיים כץ: זה כתוב במכתב?
יגאל להב: כתוב במכתב.
יגאל להב: היחידות קורסות.
יגאל להב: ביקשנו שכל התקצוב יעבור דרכנו.
יגאל להב: זה לא הולך להיות.
יגאל להב: ביקשנו שקופות החולים ייפגשו איתנו כדי לקבוע את התעריף.
יגאל להב: במשך ארבעה חודשים מורחים אותנו.
יגאל להב: הודענו להם שמ-1 באוגוסט מפסיקים לקבל ילדים חדשים ואילו ב-1 בדצמבר סוגרים את המרכזים.
יגאל להב: הם מתבלבלים.
יגאל להב: מי שלא ישקיע היום בילדים יקבל אותם מבוגרים יותר וזה יעלה לא חצי מיליון אלא 4 מיליארד.
חיים כץ: ב-1 בדצמבר סוגרים?
יגאל להב: ב-1 בספטמבר אנחנו מפסיקים לקבל ילדים חדשים, ב-1 בדצמבר סוגרים.
חיים כץ: תוציא אליי מכתב, לא ארוך מדי, עם הערות: לא נפגשים איתנו, עלויות.
חיים כץ: יש לי קשרים עם שר הבריאות.
חיים כץ: יותר עם סגן שר הבריאות אבל זה בסדר.
יגאל להב: מ-1 דצמבר, החלטה של השלטון המקומי, היחידות ייסגרו.
חיים כץ: בוא תשתף את הוועדה קצת.
חיים כץ: אם אתה עוזר לילדים, אם אתה עוזר לאלה שצריכים תמצא פה רֵע וידיד.
יגאל להב: בשביל זה אני כאן.
חיים כץ: חבר הכנסת אופיר סופר, בבקשה.
אופיר סופר: אני רוצה להגיד משפט אחד, שנושא ביטול מדיניות – מדיניות ההחזרים בסופו של דבר היא כלי עוקף בירוקרטיה.
אופיר סופר: בכל הארץ, ובפרט בפריפריה, סוגיית התורים כנראה גדולה על מדינת ישראל ולא הצלחנו, וספק אם פעם נצליח לפתור אותה.
אופיר סופר: עכשיו רוצים לקחת את הטיפולים של הילדים המיוחדים האלה וגם אותם לתקוע ולהחזיר אותנו אחורה בהקשר של הטיפול העוקף בירוקרטיה.
אופיר סופר: נראה לי שזה קטסטרופה.
אופיר סופר: במקום זה, קודם כול תשדרגו את עצמכם, תגיעו למקום טוב ואחרי שנהיה במקום הטוב הזה יהיה אפשר לדבר על הפטנט שאתם מציעים היום.
חיים כץ: נציג אלו"ט, בבקשה
מיכאל זץ: אדוני, חברי הכנסת הנכבדים, הרפורמה בשירות להתפתחות הילד צריכה להתחיל בעוד פחות מחודש, ב-1 ביולי.
מיכאל זץ: מלבד הנושא של היעדר תקציב, קיימות עוד בעיות בתוך הרפורמה, שאני רוצה שנתייחס אליהן.
מיכאל זץ: אמנה מספר בעיות.
מיכאל זץ: לפי מבחני התמיכה של חוזר סמנכ"ל חסרים נתוני פתיחה ומתודולוגיית איסוף הנתונים.
מיכאל זץ: איך אנחנו נדע בסוף הרבעון – הרפורמה צריכה להתחיל ב-1 ביולי, בעוד פחות משבועיים.
מיכאל זץ: מלבד היעדר התקציב - - -
חיים כץ: אתה חושב שהם ערוכים לרפורמה?
מיכאל זץ: הם לא ערוכים לרפורמה, ולו בגלל שמבחני התמיכות - - -
ולרי זילכה: הם אמרו בעצמם שלא.
חיים כץ: אנחנו נבקש מהם לא לקיים את הרפורמה בשלב זה.
מיכאל זץ: קודם כול אנחנו מבקשים לדחות את הרפורמה, ולו בגלל שהם היו צריכים גם להגיש - - -
חיים כץ: נראה לי שאנחנו הולכים להצטרף לבקשה שלך.
מיכאל זץ: מעולה.
מיכאל זץ: נשמח.
מיכאל זץ: קופות החולים היו צריכות להגיש תוכניות עבודה מסודרות לגבי יישום הרפורמה, איך הן הולכות לקצר את התורים, איך הן הולכות להגדיל את היקף הטיפולים.
מיכאל זץ: זה לא קרה.
מיכאל זץ: מה מתודולוגיית איסוף הנתונים?
מיכאל זץ: כדי שאנחנו נוכל למדוד את הרפורמה, אם היא הצליחה או לא הצליחה.
מיכאל זץ: מה הם נתוני הפתיחה היום?
מיכאל זץ: איך נדע בסוף הרבעון השלישי והרביעי להגיד שהתורים התקצרו אם לקופות החולים אין את הנתונים האלה?
מיכאל זץ: זה בעיה אחת.
מיכאל זץ: בעיה נוספת שקיימת היא חוסר ההקשר בין תשומות לתפוקות.
מיכאל זץ: כלומר הקופות ימשיכו לקבל כסף גם אם הן לא יעמדו ביעדים שנקבעו בחוזר סמנכ"ל.
מיכאל זץ: הן יוכלו לא לקצר תורים בפועל אבל הכסף יגיע אליהן.
חיים כץ: הסר דאגה מלבך, האוצר לא ייתן להם שקל אחד, גם על מה שמגיע להם בדין הם יצטרכו לירוק דם ולא יקבלו כל כך מהר.
חיים כץ: הם לא יקבלו שקל אחד על מה שהם לא עשו, אני מכיר את זה, מניסיוני הדל.
מיכאל זץ: תודה אדוני.
ולרי זילכה: אני מייצגת פה קבוצה של כ-60 ארגונים ועוד הרבה מאוד הורים – ארגונים שהם מעונות יום שיקומיים, ארגוני זכויות.
חיים כץ: כמה ארגונים כאלה יש בארץ?
חיים כץ: את מייצגת 60.
ולרי זילכה: אני לא יודעת.
קארין אלהרר: יותר מ-100.
ולרי זילכה: אני סומכת על מה שחברת הכנסת קארין אלהרר אמר.
חיים כץ: למה אתם לא מתארגנים כולכם ביחד?
ולרי זילכה: אנחנו עובדים על זה.
ולרי זילכה: הנה, חברי מאלו"ט ואני יושבים פה ואנחנו מתואמים בתפיסה שלנו.
ולרי זילכה: אומר כמה נקודות, כי באמת הרבה מן הדברים נאמרו פה.
ולרי זילכה: אם אדוני רק ירשה לי עד הסוף בבקשה, אני אהיה ממוקדת.
ולרי זילכה: ברור שהבעיה לא התחילה בהחזרים.
ולרי זילכה: דוח מבקר המדינה ציין שלל בעיות בדבר הזה.
ולרי זילכה: בסופו של דבר הבחירה של משרד הבריאות לפתור את הבעיה היא מנקודת המוצא של ההחזרים, כאשר הבעיה של היעדר היכולת לספק טיפולים הייתה עוד לפני ההחזרים וזאת לא הבעיה המרכזית.
ולרי זילכה: יחד עם זאת, אם זה המודל שהם בחרו ללכת איתו, קודם כול נאמר לנו פה במפורש על ידי קופת חולים ונאמר פה בשטח שקופות החולים לא ערוכות.
ולרי זילכה: הדבר הזה מתחיל ב-1 ביולי.
ולרי זילכה: לא יכול להיות, כפי שחברי אמר, שאין מדדי בסיס, אין מעקב, אין נתונים, אין כלום.
ולרי זילכה: הם מודים בעצמם שהם לא ערוכים, אך יפסיקו את ההחזרים באופן מידי.
ולרי זילכה: אני מבקשת קודם כול לוודא שככל שהרפורמה תצא לדרך, או תצא לדרך בעוד שלושה חודשים, צריך לוודא שכל עוד ילדים לא יכולים לקבל מענה בהסדרים בתוך הקופה או במנגנוני הקופה או בהתקשרויות של הקופה הם יוכלו לקבל את זה בהחזרים.
ולרי זילכה: לא ייתכן שהילדים ייפגעו בגלל שהמדינה עושה רפורמה, כאשר התאריכים של הרפורמה הם שנתיים קדימה.
ולרי זילכה: זה דבר ראשון.
חיים כץ: המדינה רוצה לצאת לדרך עם רפורמה.
חיים כץ: היום יש 40,000 מטופלים ו-22,000 ממתינים.
ולרי זילכה: נניח.
ולרי זילכה: יש יותר, אבל נניח.
חיים כץ: אני לא מתווכח.
חיים כץ: נצא מתוך הנחה שיש 40,000 מטופלים ו-22,000 ממתינים.
חיים כץ: בא משרד הבריאות ואומר: אני הולך לרפורמה.
חיים כץ: מחר בבוקר מה קורה?
ולרי זילכה: מחר בבוקר לפי הרפורמה ילדים חדשים שלא היו - - -
חיים כץ: יש 40,000 מטופלים ו-22,000 לא מטופלים.
חיים כץ: מה קורה מחר בבוקר?
קארין אלהרר: 40,000 לא מטופלים כבר ביום הראשון.
ולרי זילכה: הלא מטופלים ממשיכים להיות לא מטופלים, והמטופלים – אלה שמקבלים החזרים אמורים להמשיך בהסדר ההחזרים, אבל כל ילד חדש שייכנס, אם יהיה לו מקום בהסדר וקופות החולים נערכו - - -
חיים כץ: אז מה עושה הרפורמה?
ולרי זילכה: בדיוק.
ולרי זילכה: מצד אחד עוצרים את ההחזרים, ומצד שני מעודדים את קופות החולים להתקשרויות נוספות עם ספקים.
ולרי זילכה: השאלה השנייה החשובה היא עם מי הם מתקשרים.
קארין אלהרר: עם מטפלים פרטיים.
ולרי זילכה: אומרים: רבים מן הילדים האלה צריכים מערכים צוותיים שייתנו להם מענה.
חיים כץ: את נוגעת בתחום, את בתוך בית איזי שפירא, את באה מלב ליבו של העניין.
חיים כץ: מה רוצים במשרד הבריאות להרוויח ברפורמה הזאת?
חיים כץ: תהיי בוטה אם את רוצה.
ולרי זילכה: הבעיה פה הרבה יותר נרחבת.
ולרי זילכה: יש פה פלסטר על נקודה מסוימת.
חיים כץ: הם לא אנשים רעים.
חיים כץ: אם הם רוצים להשקיע 80 מיליון שקל מה הם רוצים לקבל?
ולרי זילכה: הם אומרים: אם אנחנו נחתוך את ההחזרים יחזרו כל המטפלים החמדנים לשירות הציבורי וכך נפתור את הבעיה.
חיים כץ: אבל בשירות הציבורי אין תקנים.
ולרי זילכה: הנה הם נותנים לך עוד 80 מיליון שקל, תייצר תשתיות.
חיים כץ: הם לא יקצו תקנים.
חיים כץ: הם רואים כסף יותר מאנשים.
חיים כץ: יחד עם זה, הם לא רוצים לעשות רע.
ולרי זילכה: נכון, אני מסכימה.
חיים כץ: הם אומרים: יש לי 80 מיליון שקל.
חיים כץ: אני נותן 80 מיליון שקל.
חיים כץ: מה התוצאה שאני מקבל?
חיים כץ: הם רוצים לראות שיפור בעקבות מתן 80 מיליון השקלים הללו.
ולרי זילכה: בשירות הציבורי.
חיים כץ: איפה הם רואים את השיפור?
ולרי זילכה: זו בדיוק הבעיה.
ולרי זילכה: קודם כול, אם מתחילים את הרפורמה בעוד שבועיים אז איפה השיפור?
ולרי זילכה: איפה היכולת לקלוט את הילדים שאמורים להיכנס למערכת?
חיים כץ: אתה רושם את הדברים?
חיים כץ: נעשה את זה אופרטיבי.
ולרי זילכה: אדוני צודק לחלוטין, כל עוד אין שיפור מוכח בקיצור התורים אי אפשר לבטל את ההחזרים.
חיים כץ: ולא צריך להשקיע שקל אם אין שיפור.
ולרי זילכה: אז מה העניין עם ביטול ההחזרים?
ולרי זילכה: הרי בסוף ההחזרים באו בגלל שהיה מחסור במערכת, כי המערכת לא ידעה לספק את המענה.
ולרי זילכה: נתנו את ההחזרים כדי לתת איזשהו מענה מידי לאוכלוסייה.
חיים כץ: נסביר לפרוטוקול – מאחר והמערכת לא ידעה לספק מספיק מטפלים, אמרו להורי הילדים: תלכו למטפלים פרטיים, יעלה כמה שיעלה, ואנחנו נחזיר לכם כסף.
קארין אלהרר: חלק קטן מן הכסף.
ולרי זילכה: אבל מה זה "אין מספיק מטפלים"?
ולרי זילכה: נכון, יש בעיה של מטפלים, אבל הבעיה היא לא רק של מטפלים.
ולרי זילכה: יש בעיה של מטפלים בשירות הציבורי.
ולרי זילכה: אין מה לעשות, צריך לשים את זה על השולחן:
ולרי זילכה: בסוף יש כאן שאלה של כסף.
ולרי זילכה: צריך לשים את זה על השולחן, עם היחידות שנסגרות ומערכים צוותיים.
ולרי זילכה: אדוני שואל אותי: עם מי הם יתקשרו?
ולרי זילכה: בעצם אומרים: אנחנו נבטל את ההחזרים, המטפלים הפרטיים שלוקחים המון המון כסף, לשיטתם, הם כולם יתקפלו כי לא יהיה מי שיבוא אליהם, ואז הם יבואו לעבוד בתוך המערכת.
ולרי זילכה: נדמה שזה לא עובד בצורה הזאת.
ולרי זילכה: הפחד הגדול שלי מן הרפורמה הזו, שגם אם בסוף יהיה קיצור תורים ייצא שכרה בהפסדה, ואסביר מדוע.
ולרי זילכה: בסוף ההתקשרויות יהיו עם ספקים פרטיים, עם מטפל פה ומטפל שם, מטפל פה ומטפל שם.
ולרי זילכה: אני לא מזלזלת בזה, זה חשוב, אבל רבים מן הילדים שאני מייצגת, הילדים המורכבים למיניהם צריכים מערכים צוותיים.
ולרי זילכה: הם צריכים שהמטפל הזה יוכל לדבר עם המטפל השני ותהיה בינם תקשורת ותהיה ישיבת צוות כדי לתת לילד מענה.
חיים כץ: אני מסתכל, את כבר שתי דקות מעבר לזמן שלך.
חיים כץ: תרמת את חלקך לדיון, האמיני לי.
איימן עודה: כבוד היושב-ראש, זו הפעם השנייה שאני מסכים איתך.
איימן עודה: אני מפחד שזה יהיה כך כל הזמן בהסכמה מלאה בינינו.
איימן עודה: המבחן הוא ליישם את מה שאמרת אתה.
איימן עודה: לשכנע את המשרד ולעצור.
איימן עודה: נקודה.
איימן עודה: באמת לא צריך.
מיכאל זץ: אדוני, אפשר לומר מילה אחרונה חשובה מאוד?
חיים כץ: הבטחתי לקארין אלהרר לומר מילה ואני רוצה לשמוע תשובה.
חיים כץ: ליאור ברק, שמעת פה את האנשים.
חיים כץ: האנשים האלה מקדישים את החיים שלהם לעזור לאנשים עם מוגבלויות.
חיים כץ: בשביל לעבוד בעבודה כזאת צריך הרבה לב והרבה נשמה.
חיים כץ: הם מקדישים את החיים שלהם.
חיים כץ: למה הם לא רוצים את מה שאתה מציע?
חיים כץ: יש לנו שתי דקות לפני הדיון הבא.
חיים כץ: במשך הזמן אם תבוא לפה תבין שאני לא איש של דיבורים, אני איש של מעשים, סוֹפר מה עשינו ומה הבאנו.
חיים כץ: עזוב אותי מדיבורים.
ליאור ברק: אנחנו עוד ניפגש הרבה לשמחתנו.
חיים כץ: תענה לי: למה הם לא שמחים עם הרפורמה?
ליאור ברק: אענה.
ליאור ברק: הרפורמה באה לתקן לא מעט כשלים.
ליאור ברק: אמרו פה כולם, וזה נכון: יש המון המון המון כשלים בתחום התפתחות הילד, שחלקם היסטוריים, חלקם חדשים יותר, חלקם ישנים יותר.
ליאור ברק: אנחנו יושבים אצל השר השבוע כדי לסיים את גיבוש המדיניות.
חיים כץ: כלומר השר לא מכיר את הפרטים.
ליאור ברק: הוא מכיר היטב.
ליאור ברק: הוא ישב על זה.
חיים כץ: הוא מרוצה מן הרפורמה?
ליאור ברק: אני יכול להגיד על השר וגם על סגן השר, אני יכול להעיד, ישבנו איתם בשבועיים האחרונים המון שעות, עם כל הצרות שיש, עם כל המוגבלויות והקשיים שיש פה במדינה בזמן האחרון זה אחד התחומים שהם השקיעו בהם את הכי הרבה שעות.
ליאור ברק: ירדנו איתם להמון המון פרטים.
ליאור ברק: אני חייב להתייחס לשני דברים עיקריים שעלו פה.
ליאור ברק: אחד, אכן בכוונתנו כחלק מן המבחן הזה לחייב את קופות החולים לפרסם את זמני ההמתנה.
ליאור ברק: צודקים ההורים, חלק מן האמון שלהם ברפורמה הוא שיהיו להם זמני המתנה ידועים, שהדברים יהיו פרוסים לפניהם.
ליאור ברק: הורה שרוצה להיות אחראי לגורלו וגורל ילדו רוצה לדעת ושתהיה לו ודאות לגבי ההחלטות שלו, שהוא יקבל החלטות מושכלות.
קארין אלהרר: ואם זה לא יהיה סביר?
קארין אלהרר: בסדר להיות שקוף ושיהיו זמני המתנה ידועים.
קארין אלהרר: נניח וזמן ההמתנה הוא לא סביר.
קארין אלהרר: מה אתם נותנים כאלטרנטיבה?
ליאור ברק: יש לנו כמה כלים.
ליאור ברק: כלי אחד, מכיוון שביטול ההחזרים נעשה על ידי חוזר שלנו, כשאנחנו רואים שיש בעיה תמיד אנחנו יכולים לתקן תוך כדי תנועה במקרים האלה.
ליאור ברק: זה לא דבר מורכב מדי.
ליאור ברק: אני חייב להגיד עוד מילה אחת בתשובה למה שאמרתם.
ליאור ברק: בחצי השנה האחרונה, כשאנחנו רק בשלבי ההרצה של הרפורמה, קופות החולים גייסו כבר קרוב ל-100 תקנים.
ליאור ברק: זה התחלה.
ליאור ברק: אנחנו רוצים עדיין יותר.
ליאור ברק: אני אומר: יש לנו פה התחלה של מסלול מסוים.
ליאור ברק: יש לו חסרונות, אנחנו לא מתווכחים, ויש לו גם הרבה יתרונות.
ליאור ברק: לגבי הרשויות המקומיות - - -
יגאל להב: סוגרים ב-1 בספטמבר.
חיים כץ: ליאור ברק, אתה סיימת.
חיים כץ: הוא לא יענה לך.
קארין אלהרר: שיעורי בית: אני רוצה לדעת כמה כסף קופות החולים מוציאות בשנה על החזרים עבור טיפולים פרה-רפואיים.
חיים כץ: אל תענה כעת.
חיים כץ: הוועדה קוראת למשרד הבריאות – ואדבר גם עם שר הבריאות – לדחות את כניסת הרפורמה לתוקף עד אשר קופות החולים יציגו זמני המתנה סבירים למתן השירות.
חיים כץ: הוועדה מציעה לקיים פיילוט ב-80 מיליון שקל באזור אחד בארץ ולראות כיצד זה פועל.
חיים כץ: הוועדה מציעה לשלם ליחידות להתפתחות הילד תעריף אחיד שמתייחס להוצאה האמיתית.
חיים כץ: אני מקווה שתקבלו את הבקשה שלנו.
חיים כץ: במקביל אדבר עם שר הבריאות השבוע ואבקש גם לדחות את הרפורמה.
חיים כץ: נראה לי שאנחנו הולכים – אני לא יודע אם להזיק אבל בטח לא להועיל.
חיים כץ: אם אין לנו כסף, בואו לא נזרוק אותו סתם.
חיים כץ: היום הוא יום שני בשבוע, 15 ביוני 2020, כ"ג בסיוון התש"ף.
חיים כץ: אני מתכבד לפתוח את ישיבת ועדת העבודה, הרווחה והבריאות בדיון השלישי שאנו עורכים היום, בנושא:
חיים כץ: הצעת צו הגנה על בריאות הציבור (מזון) (הארכת תקופת תוקפן של הנחיות והוראות נוהל), התש"ף-2020.
חיים כץ: אני רוצה להגיד כמה דברים.
חיים כץ: הדיון לא יהיה ארוך.
חיים כץ: ב-9 בספטמבר 2016 עבר החוק.
חיים כץ: התחייבתם תוך שלוש שנים להגיש הנחיות, הוראות, נהלים, תקנות.
חיים כץ: לא הוגש כלום.
חיים כץ: רציתי להאריך את זה בחודש אחד, לתת לכם זמן לעשות משהו.
חיים כץ: אני לא יכול להאריך בחודש אחד.
חיים כץ: לצערי אני מוגבל להאריך את זה בחצי שנה.
חיים כץ: הנה אני מודיע לכם: היום 15 בחודש.
חיים כץ: אם בכל חודש – אנחנו ביוני – ב-15 ביולי אתם לא מביאים לוועדה לאישור חמש הוראות או תקנות, וב-15 באוגוסט עוד חמש, וב-15 בספטמבר עוד חמש, לא אאריך את התקנות יותר.
חיים כץ: נמנעים – אין הצעת צו הגנה על בריאות הציבור (מזון) (הארכת תקופת תוקפן של הנחיות והוראות נוהל), התש"ף-2020 אושרה.
חיים כץ: שניים בעד, אין נגד ואין נמנעים.
חיים כץ: תתייחסו לוועדה, תתייחסו לחקיקה.
חיים כץ: אני לא רוצה דיבורים, אני רוצה מעשים.
חיים כץ: הנושא הוא אי מינויה של מועצת המוסד לביטוח לאומי.
חיים כץ: בטח בימים של הקורונה אני לא צריך לספר לאף אחד שנמצא פה מה חשיבות המוסד לביטוח לאומי.
חיים כץ: אי-שם ב-2015 התמניתי להיות שר העבודה והרווחה, וכפועל יוצא מן התפקיד המוסד לביטוח הלאומי היה כפוף לאחריותי.
חיים כץ: נכון שנכנסתי ולמדתי את משרד הרווחה וכמו רבים אחרים במשק חשבתי שהביטוח הלאומי הוא מוסד שנותן גמלאות וקצבאות ומקבל תמלוגים.
חיים כץ: לא נכנסתי לעומקו של הביטוח הלאומי פרט לכך ששמעתי אנשים – כאשר הייתי שואל אנשים: את מי אתם אוהבים פחות, את הביטוח הלאומי או את החמאס?
חיים כץ: היו אומרים: את הביטוח הלאומי.
חיים כץ: לקח לי זמן להכיר את משרד הרווחה ואז התפניתי לביטוח הלאומי.
חיים כץ: מצאתי שם מועצת מנהלים בלתי סבירה, של 56 חברים, וגוף שמתעסק בסדר גודל מחזורי של כ-350 מיליארד שקל.
חיים כץ: הוא חייב להיות מנוהל כמו עסק, וזה לא עובד בביטוח הלאומי כי במועצה של 56 חברים זה לא עובד.
חיים כץ: לשמחתי המועצה התפזרה.
חיים כץ: לצערי עבר חודש וכלום לא קורה.
חיים כץ: ציפיתי – אבל זה פשלה שלנו פה – ששר הרווחה יסביר למה לא מינו מועצה לביטוח הלאומי.
חיים כץ: מי אחראי לזה?
חיים כץ: היום בתקופת הקורונה הגוף שמטפל במיליון מובטלים, בדמי אבטלה, לא מעניין אף אחד?
חיים כץ: אני זוכר את הקרבות: תשאיר עוד אדם, תקבע מועצה של 20 חברים, של 21 חברים, אני רוצה נציג, ההוא רוצה נציג.
חיים כץ: גם 19 זה יותר מדי, אבל זה שיש אפס – הביטוח הלאומי עובד היום עם אפס נציגים.
חיים כץ: נכון שיש לביטוח הלאומי מנכ"ל לעילא ולעילא.
חיים כץ: הנה הוא נכנס.
חיים כץ: בעוונותיי אני הייתי זה שברר אותו מתוך רבים.
חיים כץ: לא תמיד מצליחים אבל מאיר שפיגלר הוא הצלחה.
חיים כץ: הוא הנגיש את הביטוח הלאומי, הוא פתח הרבה מאוד תוכניות, הוא הכניס דיגיטציה ומנסה לשלם ולהפעיל את הוועדות ואת התקנות.
חיים כץ: יחד עם זה, כמה שהוא יהיה טוב, צריך פיקוח.
חיים כץ: ומועצה מנהלת, שאני קורא לה דירקטוריון, אין.
חיים כץ: מאחר והשר לא בא לדיון אז אני אעביר את המסר, אבל גם מאיר שפיגלר יוכל להגיד.
חיים כץ: עוול נעשה לביטוח הלאומי שלא ממונה לו מועצת מנהלים.
חיים כץ: אני לא יודע כמה זמן הכנסת הזאת תעבוד, אני לא יודע מתי יהיו בחירות.
חיים כץ: נראה לי שאנחנו נמצאים בזמן שאול, אבל אנחנו יכולים לקבוע – לא אני, אני לא.
חיים כץ: אני זוכר שהייתי פה בוועדה וכולם חשבו שאני עובד בשביל עצמי.
חיים כץ: אמרתי: אני לא אהיה שם – אבל צריך למנות מועצת מנהלים לביטוח הלאומי, ויפה שעה אחת קודם.
חיים כץ: אני לא רוצה שמן הוועדה הזאת תהיה פנייה למבקר המדינה שיבדוק מדוע לא מתמנים נציגים למועצת הביטוח הלאומי.
חיים כץ: כבר לא צריך 56.
חיים כץ: יש כאן נציג של ההסתדרות?
חיים כץ: שלום מיה, בוקר טוב.
מיה פרי אלתרמן: אני מן ההסתדרות, יו"ר אגף הפנסיה.
חיים כץ: כחברה במועצת הביטוח הלאומי, כחברה מובילה בצוות הקובע והממליץ בטריאומווירט, לְמה אנחנו מחכים עם קבלת שלושה שמות של נציגי ההסתדרות למועצת הביטוח הלאומי?
מיה פרי אלתרמן: אני יודעת שזה מטופל.
מיה פרי אלתרמן: אני לא יודעת שמחכים לזה.
חיים כץ: אנחנו כבר חודש אחרי.
חיים כץ: האונייה נסעה.
חיים כץ: מתי נקבל מן ההסתדרות שלושה שמות למועצת הביטוח הלאומי?
חיים כץ: למתי את יודעת להתחייב לוועדה שתעשי כמיטב יכולתך שההסתדרות תעביר שלושה שמות למועצת הביטוח הלאומי?
מיה פרי אלתרמן: בוודאי.
מיה פרי אלתרמן: אבדוק.
מיה פרי אלתרמן: חשבתי שזה מטופל.
חיים כץ: בתור נציגת ההסתדרות, מתי את מתחייבת לומר לוועדה שהועברו שלושה שמות לשופטת גילאור?
חיים כץ: ההסתדרות לא צריכה לקבוע את איכותם.
חיים כץ: מתי את מעבירה שלושה שמות של אנשים שיהיו חברים במועצת הביטוח הלאומי?
מיה פרי אלתרמן: אצא מן הדיון הזה ואבדוק.
מיה פרי אלתרמן: חשבתי שהמכתב נשלח.
מיה פרי אלתרמן: אבדוק איפה זה עומד.
מיה פרי אלתרמן: אעביר את המסר.
חיים כץ: אם חשבת שהמכתב נשלח אז כבר החלטתם.
מיה פרי אלתרמן: לא אני מחליטה, זה לא מכתב בחתימתי.
מיה פרי אלתרמן: אבדוק אם הוא יצא, ואם הוא לא יצא אז אעביר את המסר, שההסתדרות מתבקשת להעביר את השמות.
חיים כץ: שההסתדרות מונעת את הקמת מועצת הביטוח הלאומי.
חיים כץ: לא מתבקשת.
חיים כץ: ההסתדרות היום, בזה שהיא לא פועלת, מונעת את הקמת מועצת הביטוח הלאומי ופוגעת באזרחי מדינת ישראל.
חיים כץ: עצם המעשה, שלא מתמנה מועצת הביטוח הלאומי וההסתדרות לא מעבירה שמות, כפועל יוצא מכך יש פגיעה ישירה באזרחי מדינת ישראל.
חיים כץ: זה המסר שתעבירי ממני.
אוסאמה סעדי: ההסתדרות צריכה, אדוני היושב-ראש, לתת שמות של כמה נציגים?
אוסאמה סעדי: למה לא נותנים?
חיים כץ: אם היית בא בזמן היית שומע את התשובה של מיה.
חיים כץ: היא נתנה לנו הרצאה מקיפה למה ההסתדרות עדיין לא העבירה את השמות.
אוסאמה סעדי: ובסוף, בשורה התחתונה, למה?
חיים כץ: היא בתוך יום תעביר את המסר לארנון בר דוד, יושב-ראש ההסתדרות החדשה.
מיה פרי אלתרמן: היום אעביר את המסר.
מיה פרי אלתרמן: אני אבדוק.
מיה פרי אלתרמן: אבדוק מיד בסיום הישיבה.
מיה פרי אלתרמן: אני יודעת שזה טופל.
חיים כץ: יש פה את נציג שר העבודה, הרווחה והשירותים החברתיים?
חיים כץ: אתה יודע להסביר לנו למה לא בחרת עדיין חמישה נציגים?
חיים כץ: ואולי כן בחרת?
ישי אילן: אני משנה ליועצת המשפטית של משרד העבודה, הרווחה והשירותים החברתיים.
ישי אילן: השר נכנס לתפקידו לא מזמן, בערך לפני חודש.
חיים כץ: זה "לא מזמן"?
חיים כץ: אתה יודע מה זה חודש?
חיים כץ: יש לו עוד הרבה גופים שמגלגלים 350 מיליארד שקל בשנה, שהם זניחים ולא צריך לטפל בהם?
ישי אילן: אני לא חושב שאמת המידה הזאת שעליה אתה מדבר היא היחידה ביחס לחשיבות הנושאים שעל שולחנו.
ישי אילן: הוא פועל לקדם את מכלול הנושאים, וגם את הנושא הזה, במלוא המרץ.
ישי אילן: יצאו כבר פניות לרוב הגופים.
חיים כץ: לא הבנת.
חיים כץ: אני כנראה לא מסביר טוב.
ישי אילן: אתה הסברת טוב.
חיים כץ: חמישה הנציגים של השר – עזוב אותי מפניות – מדוע השמות של נציגי השר עוד לא עברו לוועדת גילאור?
ישי אילן: אסביר.
ישי אילן: זה נמצא בדיונים על שולחנו ואני מניח שבימים הקרובים - - -
חיים כץ: מה זה "ימים קרובים"?
חיים כץ: אני לא יודע מה זה ימים קרובים.
חיים כץ: תדבר איתי בתאריכים.
ישי אילן: אשאל אותו על איזה תאריך הוא יכול להתחייב ואעביר לכם את התשובה.
חיים כץ: באת לפה לא מוכן.
ישי אילן: באתי כן מוכן.
חיים כץ: אז מתי?
ישי אילן: אני אומר:
ישי אילן: אני מניח שבימים הקרובים.
חיים כץ: אתה שם לב שאתה מדבר איתנו בדברים מופשטים, אתה לא בא בהגדרות, אתה לא בא בתאריכים, אתה לא בא ביעדים.
חיים כץ: "לא מזמן", "בימים הקרובים" – אני לא מכיר סגנון כזה.
חיים כץ: אני הרגולטור.
חיים כץ: אני צריך להיות אחראי שתהיה מועצת ביטוח לאומי.
משה אבוטבול: אני מוכן לנדב לשר שני שמות.
משה אבוטבול: יש לי כל מיני הצעות טובות.
חיים כץ: אתה רוצה שאנחנו נפנה לשר?
ישי אילן: אני אומר שאנחנו נעשה כל מאמץ שזה יהיה בהקדם.
חיים כץ: שיחשוב השר שיש לו ראיון לעיתון ואז הוא יעשה מהר.
חיים כץ: אם זה היה ראיון לעיתון הוא היה עושה מהר.
ישי אילן: ההיכרות שלי עם השר קצרה אבל אני לא חושב שזה מה שמניע אותו.
חיים כץ: טוב, נו, שיהיה ככה.
חיים כץ: אני מקבל את מה שאתה לא חושב.
חיים כץ: יש פה עוד נציגים?
חיים כץ: את ההסתדרות שמענו.
חיים כץ: התעשיינים.
רובי גינל: אנחנו העברנו רשימה של שמות ב-20 במאי.
רובי גינל: אני מנכ"ל התאחדות התעשיינים ונשיאות המעסיקים והעסקים בישראל – זה ארגון חדש שמייצג את לשכת המסחר, את התאחדות התעשיינים והתאחדות חקלאי ישראל.
רובי גינל: הארגון מייצג חברות שמעסיקות כ-2 מיליון עובדים בסקטור הפרטי.
רובי גינל: אנחנו נפרדנו ממה שנקרא נשיאות המגזר העסקי.
רובי גינל: בנשיאות המגזר העסקי נשארו חברות שמעסיקות כחצי מיליון עובדים במשק.
רובי גינל: הארגון החדש מעסיק כ-2 מיליון עובדים במשק.
חיים כץ: מי צריך לקבוע מי מכם שולח נציג?
חיים כץ: מאחר ולתעשיינים יש שלושה חברים במועצה, מי מחליט אם זה אתם או אחרים?
חיים כץ: פניתם למישהו שיברור בעניין?
נעה בן שבת: לארגון מעבידים יש שלושה מקומות במועצה.
חיים כץ: נכון, אבל הם רבים ביניהם של מי המקומות.
חיים כץ: אתם צריכים לפנות למישהו - - -
רובי גינל: שלחנו את השמות ב-20 במאי, עוד לפני שיצאה פנייה ממשרד העבודה.
חיים כץ: אתה לא מקשיב אל מה שאני אומר לך.
חיים כץ: אתם והתעשיינים – זה אומר "כולו שלי" וגם זה אומר כך.
רובי גינל: אנחנו זה התעשיינים.
חיים כץ: ומי זה הצד השני?
רובי גינל: נשיאות המגזר העסקי.
חיים כץ: שאומר: "זה שלי".
חיים כץ: אתם צריכים לשבת, לטכס עצה ולראות אולי יחלוקו, אולי שניים לאחד, אולי אחד ייקח את כל השלושה, אבל את זה צריך לעשות מהר.
רובי גינל: אתה צודק.
חיים כץ: כי הביטוח הלאומי נמצא היום באמצע תהליך של הוצאת הכספים מן האוצר וניהול הביטוח הלאומי כגוף עצמאי.
חיים כץ: מדובר פה במאות מיליארדי שקלים.
חיים כץ: מועצת המנהלים צריכה להיות חלק מן העניין הזה.
חיים כץ: בעצם זה שלא ממונה מועצת מנהלים – זה פוגע בביטוח הלאומי.
חיים כץ: יש פה עוד מישהו מגוף אחר שרוצה להגיד משהו?
אוסאמה סעדי: אדוני היושב-ראש, הנושא חשוב מאוד.
אוסאמה סעדי: כפי שאמרתי – ויושב פה מנכ"ל הביטוח הלאומי – מדובר בגוף שמגלגל תקציב ענק.
חיים כץ: 350 מיליארד שקל.
אוסאמה סעדי: והוא נוגע ומשיק למאות אלפים.
חיים כץ: לכל אזרחי מדינת ישראל, מתינוק שנולד ועד מי שהלך לעולמו, לכל אזרח במדינת ישראל.
אוסאמה סעדי: זה נוגע לכל בית ובית.
אוסאמה סעדי: לכן חשוב מאוד שמועצת הביטוח הלאומי, שהיא הגוף שאחראי על כל - - -
חיים כץ: דירקטוריון, בעברית.
אוסאמה סעדי: זה דירקטוריון, זה מועצת מנהלים בעצם.
אוסאמה סעדי: הוא קובע את המדיניות והוא מפקח.
אוסאמה סעדי: הוא אמור למעשה להתוות את המדיניות של הביטוח הלאומי.
אוסאמה סעדי: ראיתי שבחוק יש גם ועדה לענייני אבטלה, שהוא צריך למנות גם ועדה לענייני ביטוח אבטלה.
אוסאמה סעדי: והנה אנחנו עכשיו עדים בתקופה הזאת לחופשות חל"ת ולאבטלה מעל גיל 67 ולאבטלה בגילאי 18–20.
אוסאמה סעדי: אני חושב שאת כל המדיניות הזאת מי שצריך לקבוע, כמובן עם כל החיבה שלנו למנכ"ל, שבאמת אנחנו מעריכים את העבודה שלו והוא עושה עבודה מצוינת ואנחנו בקשר ישיר איתו ויש לו אוזן קשבת - - -
חיים כץ: אחד המנכ"לים המוצלחים במערכת.
אוסאמה סעדי: אבל מי שצריך לקבוע את המדיניות – כמו בכל תאגיד או חברה – זה מועצת המנהלים, המועצה שאמורה לשקף את כל קשת החברה, בין אם זה ההסתדרות, בין אם זה מעסיקים, בין אם זה נציגי ציבור.
אוסאמה סעדי: לכן אני מדגיש את החשיבות שיהיה ייצוג הולם לחברה הערבית.
אוסאמה סעדי: לא יכול להיות שמועצת הביטוח הלאומי, שמונה 19 חברים - - -
חיים כץ: עד אתמול היא מנתה 56 חברים.
חיים כץ: אני הורדתי את זה ל-19 במלחמה פה בוועדה.
אוסאמה סעדי: מה השיקול להוריד?
אוסאמה סעדי: לצורך יעילות?
חיים כץ: גוף של 56 חברים לא יודע לתפקד.
חיים כץ: אמרתי: אם אתם רוצים גוף גדול, נעשה גוף של 180 ונערוך את הישיבות באולם חתונה עם תזמורת.
חיים כץ: אם אנחנו רוצים לעבוד, 19 היה פשרה, כי אם זה היה תלוי בי לגמרי הייתי מוריד את זה ל-13.
חיים כץ: 19 זה גם גבוה מדי.
נעה בן שבת: יש הוראה בתקנות.
נעה בן שבת: התקנות מחייבות ייצוג הולם במידת האפשר בנסיבות העניין לייצוגן של אוכלוסיות שונות, ובכלל זה לקבוצות אוכלוסייה המנויות בסעיף 15א(א) לחוק שירות המדינה (מינויים).
אוסאמה סעדי: אז מה זה "במידת האפשר"?
אוסאמה סעדי: יש לנו נציגים.
אוסאמה סעדי: משה אבוטבול חברי אמר שהוא יכול לתת עכשיו שני שמות.
אוסאמה סעדי: גם אני יכול לתת עכשיו כמה שמות.
חיים כץ: לי אין אף שם.